હમણાં થોડા દિવસ પહેલા કોલેજ જવા માટે બસ માં બેઠો…..બસ માં બીજી એક વાત પણ મજા ની હોય, બધા અપ-ડાઉન વાળા જ હોય એટલે એ લોકો ની બધી વાતો પરની કમેન્ટ્સ સાંભળવાની મજા જ કઈક અલગ હોય. હા, તો એવી જ બધી જુદી જુદી કમેન્ટ્સ ચાલુ હતી. હજુ સુધી બસ નો ડ્રાઈવર આવ્યો નો’તો, તો કમેન્ટ્સ ની શરૂઆત એના થી જ થઇ. એક તો આખી બસ ખીચોખીચ ભરેલી હોય, અને લોકો ના પરસેવા માં આપણને શરમ આવે કે ક્યાંક આપણો પરસેવો તો નહિ ગંધાતો હોય ને….. વાત પાછી ઊંધે પાટે ચઢી ગઈ…હા, કોઈક પાછળ ઊભેલા ભાઈએ કમેન્ટ કરી કે ડ્રાઈવર ચા પીવા ગયો છે બસ મોડી ઉપડશે, એટલું સાંભળી ને કેટલાક આગળ ના લોકો ઉતરી ગયા, પણ ડ્રાઈવર-કંડકટર ને આવતા જોઇને ફરી પાછા પગથિયા પર ની જગ્યા માં લટકી ગયા.